Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kuusi rajapoliisia ja erikoisjoukkojen sotilasta sai eriasteisia vammoja -
terrorisminvastaisissa operaatioissa Länsirannalla.
Israelin pääministeri Netanjahu: Iran on vastuussa -
Juudean ja Samarian viimeaikaisesta terroriaallosta.
USA on tiettävästi pudottanut turkkilaisen lennokin.
Turkki käynnisti ilmaoperaation PKK:n terroriaineksia vastaan -
kostona viime sunnuntain itsemurhapommi-iskusta.
Kiivaita yhteenottoja puhkesi viime yönä -
Länsirannan Juudeassa ja Samariassa -
terrorismintorjunta- ja turvallisuusoperaatioiden aikana.
Nablusin lähellä sadat palestiinalaiset hyökkäsivät IDF-saattueen kimppuun,-
joka turvasi Joosefin haudalle rukoilemaan matkaavia juutalaisia.
Hauta sijaitsee Nablusin lähellä. Mellakoitsijat heittelivät -
kotitekoisia räjähteitä, polttopulloja ja kiviä Israelin sotilaita kohti, -
jotka vastasivat mellakantorjuntakeinoin.
Palestiinalaiset tulittivat lisäksi ohiajavasta autosta Israelin saattuetta.
Israelin joukot ampuivat takaisin. Tilanteessa tuli osumia.
Israelin puolustusvoimat (IDF) tiedotti väkivaltaisen välikohtauksen jälkeen, -
että yksi israelilaissotilas sai lieviä vammoja -
häntä kohti heitetystä kotitekoisesta räjähteestä.
Sotilas kuljetettiin sairaalaan jatkohoitoon.
Palestiinalaisen Punaisen Puolikuun mukaan 70 palestiinalaismellakoitsijaa
sai oireita kyynelkaasun hengittämisestä.
Israelin puolustusvoimat, rajapoliisi ja turvallisuuspalvelut (ISA) -
suorittivat Balatan pakolaisleirissä terrorisminvastaisen operaation, -
jonka aikana paikannettiin ja tuhottiin terroristien komentokeskus.
Haruv-tiedusteluyksikkö, Duhifat-prikaati, rajapoliisi -
ja Jahalom-erikoispioneerit operoivat tänä iltana Balatan pakolaisleirissä.
Operaation aikana paikannettiin terroristien komentokeskus, -
josta löytyi lukuisia aseita.
Samalla pidätettiin yksi iskuaikeissa ollut epäilty.
Toimien tavoitteena oli, että israelilaiset saavat elää rauhassa.
Shufan kylän lähistöllä -
kaksi palestiinalaista avasi tulen kohti siviiliajoneuvoa.
Alueella toimiva tiedusteluyksikkö Golani -
käynnisti välittömästi ampujien etsinnät, -
joiden tuloksena molemmat terroristit saatiin eliminoitua.
Israelilaissiviileille ja -sotilaille ei koitunut henkilövahinkoja.
Rajapoliisin Yamas-erikoisyksikkö suoritti -
palestiinalaiskaupunki Tulkarmissa terrorisminvastaisen operaation, -
jonka aikana terrorisolu avasi tulen Israelin joukkoja vastaan.
Lisäksi Israelin joukkoja kohti heitettiin kranaatti.
Sen seurauksena viisi sotilasta loukkaantui, joista kolme vakavasti.
Turvajoukkojemme operoidessa terroristeja vastaan -
sotilaitamme kohti ammuttiin ja heitettiin kotitekoisia räjähteitä.
Viisi sotilasta loukkaantui, joista kaksi vakavasti.
Yhdellä on keskivaikeita ja toisella lieviä vammoja.
Poliisipäällikkö Shabtai vieraili loukkaantuneiden sotilaiden luona.
Hän vakuutti, että Israelin turvallisuuslaitos jatkaa toimiaan -
terrorismin nujertamiseksi missä tahansa se nostaa rumaa päätään.
Turvallisuuslaitos tekee kaikkensa, jotta terrori-iskut saadaan estettyä.
Hälytyksiä tulee jatkuvasti.
IDF, ISA ja poliisi tekevät kaikkensa Israelin suojelemiseksi.
Henkilövahingoista huolimatta rajapoliisin erikoisjoukot -
suorittivat operaationsa onnistuneesti. Etsintäkuulutetut epäillyt pidätettiin.
Viime yönä suoritetuissa terrorisminvastaisissa operaatioissa -
pidätettiin kaikkiaan 10 terroristia ja takavarikoitiin suurehko määrä aseita.
Pääministeri Benjamin Netanjahu julkaisi tiedotteen, -
jossa hän toivotti pikaista toipumista -
Tulkarmin operaatiossa haavoittuneille rajapoliiseille.
Netanjahu korosti myös, että puolustusvoimat ja turvallisuusjoukot -
jatkavat rohkeaa ja päättäväistä toimintaansa -
terroristipesäkkeiden hävittämiseksi Juudeasta ja Samariasta.
Netanjahu painotti myös, että Israel katsoo Iranin olevan -
suoraan vastuussa Juudean ja Samarian terroriaallosta, sillä Iran -
lietsoo ja rahoittaa murhanhimoisia operaatioita israelilaisia vastaan.
Sitten Turkkiin, Syyriaan ja Irakiin, -
missä jännitteet ovat kiristyneet nopeasti -
Turkin suorittaessa terrorisminvastaista operaatiota -
PKK:ta ja siihen kytkeytyviä kurdiryhmiä vastaan.
Operaatio käynnistettiin -
Ankarassa viime sunnuntaina tapahtuneen itsemurhaiskun jälkeen.
Tuolloin kaksi räjähteillä varustautunutta terroristia -
teki iskun Turkin sisäministeriön edustalla.
Terroristeja ammuttiin saman tien heidän noustua autosta.
Siinä tilanteessa toinen terroristeista räjäytti itsensä.
Toinen neutraloitiin ampumalla päähän, -
ennen kuin hänkin olisi ehtinyt räjäyttää itsensä.
Tutkinnan jälkeen Turkin viranomaiset syyttivät iskusta -
terrorijärjestö PKK:ta, joka on kurdien kommunistijärjestö.
Kostoa vannonut Turkki -
pidätti heti iskua seuranneen vuorokauden aikana -
90 epäiltyä terroristia.
Jatkamme taisteluamme määrätietoisesti, -
kunnes viimeinenkin terroristi on saatu eliminoitua -
täällä kotimaassa ja ulkomailla. Emme anna terroristijärjestön -
ohjailla politiikkaamme ja estää Turkin voittokulkua.
Tämänaamuinen tapaus on osoitus siitä, -
että terroristien lähtölaskenta on alkanut.
Turvallisuusjoukkojemme nopean väliintulon ansiosta -
kaksi roistoa saatiin neutraloitua välittömästi.
Kansalaistemme turvallisuutta ja rauhaa uhanneet halpamaiset ihmiset-
eivät onnistuneet pyrkimyksessään, -
eivätkä tule koskaan onnistumaankaan.
Terrorisminvastaisiin operaatioihin -
osallistuivat niin Turkin tiedustelun, poliisin kuin armeijan joukot.
Lehdistötilaisuudessa eilen Turkin ulkoministeri Hakan Fidan ilmoitti -
Turkin ryhtyvän tositoimiin, kun kävi ilmi, että terrori-iskun tekijät -
olivat saapuneet Syyriasta ja saaneet siellä myös koulutusta tehtävään.
Tiedustelu- ja turvallisuusjoukkojen työn tuloksena on käynyt ilmi, -
että nämä kaksi terroristia tulivat Syyriasta -
ja saivat siellä myös koulutusta. Näin ollen haluan ilmoittaa, -
että PKK:n ja YPG:n infrastruktuuri, rakennukset ja energialaitokset -
erityisesti Irakissa ja Syyriassa ovat tästä lähtien -
turvallisuusjoukkojemme, asevoimiemme -
ja tiedusteluyksikköjemme laillisia kohteita.
Kehotan kolmansia osapuolia pysymään loitolla kyseisistä paikoista -
sekä PKK:hon ja YPG:hen kytköksissä olevista henkilöistä.
Asevoimiemme vastaus tähän terrori-iskuun on hyvin selkeä: -
PKK ja YPG joutuvat jälleen kerran katumaan tekojaan.
Fidanin ilmoituksen jälkeen Turkin ilmavoimat kiihdytti ilmaiskujaan -
PKK:n ja YPG:n kohteisiin Pohjois-Syyriassa ja Luoteis-Irakissa.
Molemmilla seuduilla raportoidaan tulleen uhreja.
Turkin operaatioon liittyy kuitenkin virhearviointien vaara -
suhteessa Koillis-Syyriassa toimiviin Yhdysvaltain joukkoihin.
Raporttien mukaan Yhdysvallat pudotti Turkin tiedustelulennokin, -
joka oli saapunut lentokieltoalueelle lähellä Syyrian Tel Beydarin kylää.
Turkki ja Yhdysvallat eivät halunneet tuoreeltaan vahvistaa raporttia.
USA:n ulkoministeriö korosti, -
ettei sillä ollut vielä tarpeeksi tietoa Turkin väitteiden vahvistamiseksi.
Yhdysvaltain ulkoministeriön apulaistiedottaja Vedant Patel sanoi, -
että Bidenin hallinto on huolissaan -
Turkin operaation mahdollisesti aiheuttamista siviiliuhreista.
Yhdysvallat seisoo lujasti Nato-liittolaisensa Turkin rinnalla -
sen taistellessa PKK:ta vastaan, jonka USA on luokitellut terrorijärjestöksi.
Mitä kyseisiin väitteisiin tulee, -
meillä ei ole vielä tarpeeksi tietoa, jotta pystyisimme vahvistamaan niitä.
Turkin puolustusministeri Yasar Guler-
tapasi irakilaiskollegansa Thabet al-Abbasin.
Ministerit keskustelivat mahdollisista yhteistoimista terrorismintorjunnan -
ja rajaturvallisuuden parissa Luoteis-Irakin toimialueella.
Kiitos seurasta!
Haluan korostaa, että TV7 Israel toimii lahjoitusten varassa.
Jos tuotantomme on siunannut sinua ja tahdot tukea lähetysten jatkumista, -
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Rukoillaan vainottujen veljien ja siskojen puolesta.
Olen Jonathan Hessen. Siunattua illanjatkoa ja chag sameach!
Huomiseen, jos Luoja suo.
Suomennos: TV7